**Tisztelt Képviselő-testület!**

A Heves megyei Kormányhivatal felhívta az Önkormányzat figyelmét az alábbiakra:

A 2020. évi központi költségvetés megalapozásáról szóló 2019. évi LXVI. törvény módosította Magyarország helyi önkormányzatairól szóló 2011. évi CLXXXIX. törvényt is, mely módosítás 83., 84., és 85. §-ai az alábbiak szerint rendelkeznek:

83. §

A Magyarország helyi önkormányzatairól szóló 2011. évi CLXXXIX. törvény 42. § 16. pontja helyébe a következő rendelkezés lép:

*(A képviselő-testület hatásköréből nem ruházható át…)*

*„16. a helyi önkormányzati vagyon tulajdonjogának a 108. § szerinti ingyenes átruházására vagy nemzeti vagyon tulajdonjogának ingyenes átvételére vonatkozó döntés,”*

84. §

A Magyarország helyi önkormányzatairól szóló 2011. évi CLXXXIX. törvény 143. § (4) bekezdése a következő j) ponttal egészül ki:

*„108/C. § A 108. §-ban meghatározottaktól eltérően a helyi önkormányzat – az önkormányzati rendeletben meghatározott értékhatárig – dönthet a tulajdonában álló ingóság tulajdonjogának ingyenes átruházásáról. Az ingyenes vagyonátadás az önkormányzati feladatellátást nem veszélyeztetheti.”*

85. §

A Magyarország helyi önkormányzatairól szóló 2011. évi CLXXXIX. törvény a következő 108/C. §-sal egészül ki:

*(Felhatalmazást kap a helyi önkormányzat képviselő-testülete, hogy rendeletben határozza meg:)*

*„j) önkormányzati tulajdonban álló ingó vagyon 108/C. § szerinti ingyenes átruházásra vonatkozó szabályokat.*

Fentiek alapján a az Önkormányzat vagyonáról és vagyongazdálkodásáról szóló 7/2012.(III.27.) önkormányzati rendelet módosítására teszünk javaslatot és az ingyenesen átruházható ingóságok értékhatárát 50.000.-Ft-ban javasoljuk megállapítani és a polgármester hatáskörébe adni.

**Ostoros, 2020. február 11.**

**Böjt László Vasas Ágostonné**

**polgármester jegyző**

**Ostoros Községi Önkormányzat Képviselő-testületének**

**…/2020.(II…..) önkormányzati rendelete a**

**az Önkormányzat vagyonáról és vagyongazdálkodásáról szóló**

**7/2012.(III.27.) önkormányzati rendelet módosításáról**

Az Ostoros Községi Önkormányzat Képviselő-testülete Magyarország Alaptörvényének 32. cikk (1) bekezdés e) és g) pontjában kapott felhatalmazás alapján, a nemzeti vagyonról szóló 2011. évi CXCVI. törvény 5. § és 18. § (1) bekezdésében, valamint Magyarország helyi önkormányzatairól szóló 2011. évi CLXXXIX. törvény 109. § (4) bekezdésében kapott feladatkörében eljárva a következőket rendeli el:

**1. §**

Az Önkormányzat vagyonáról és vagyongazdálkodásáról szóló 7/2012.(III.27.) önkormányzati rendelet (továbbiakban: rendelet) 7. § (3) bekezdése az alábbi j) ponttal egészül ki:

*(A polgármester hatáskörébe tartozik:)*

„j) az önkormányzat tulajdonában álló, 8. § (7) bekezdésében meghatározott értékű ingóság ingyenes átruházása.”

**2. §**

A rendelet 8. §-a, az alábbi (7) bekezdéssel egészül ki:

„(7) Az önkormányzat tulajdonában álló ingóság – a (6) bekezdéstől eltérően - 50.000.-Ft értékhatárig ingyenesen átruházható.

**3. §**

Ez a rendelet kihirdetését követő napon lép hatályba.

**Böjt László Vasas Ágostonné**

**polgármester jegyző**

**A rendelet elfogadásra került: 2020.02.……**

**A rendelet kihirdetésre került: 2020.02……**

**Vasas Ágostonné**

**jegyző**

**ELŐZETES HATÁSVIZSGÁLATI LAP**

**az Önkormányzat vagyonáról és vagyongazdálkodásáról szóló**

**7/2012.(III.27.) önkormányzati rendelet módosításáról szóló rendelet-tervezethez**

**(a jogalkotásról szóló 2010. évi CXXX. törvény 17. §-a alapján)**

A tervezett jogszabály várható következményei, különösen:

1. **Társadalmi hatás: nincs**
2. **Gazdasági hatása: nem jelentős**

**III. Költségvetési hatása: az ingyenesen átruházott ingóságokat a vagyonleltárból ki kell vezetni**

**IV. Környezeti következményei: nincs**

**V. Egészségi következményei: nincs.**

**VI. Adminisztratív terheket befolyásoló következményei: nem jelentős**

**VII. A megalkotás szükségessége: az Mötv. és Nvt. szerinti kötelező rendeletalkotási tárgy.**

**VIII. A jogalkotás elmaradásának várható következményei**: **Kötelező rendeletalkotási tárgykör, elmaradása törvényességi mulasztásnak számít, ami támogatás megvonásával járhat.**

**IX. Az alkalmazáshoz szükséges személyi, szervezeti, tárgyi és pénzügyi feltételek**:  **a feltételek biztosítottak.**

**Ostoros, 2020. február 12.**

**Vasas Ágostonné**

**jegyző**